****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Aj f a r s K É SPOLOČENSTVO potrebuje o b r á t e n i e . . .

Naše farnosti sa často podobajú skôr úradom, ktoré iba poskytujú nejakú službu, než živému spoločenstvu veriacich. Život farského spoločenstva môžeme prirovnať k manželstvu. Aby si dvaja ľudia mohli povedať áno, musia sa najprv spoznať. Čas známosti okrem krásnych chvíľ prechádza aj krízami, v ktorých treba robiť rozhodnutia – niečoho sa zrieknuť, zmeniť priority. Tak sa postupne obaja menia. Na tejto ceste však potrebujú niekoho, kto ich naučí rozlišovať, kto im pomôže rozhodovať sa a kto v nich ustavične obnovuje nádej, že život v láske je možný. Niečo podobné sa deje aj medzi Bohom a človekom. Človek prirodzene túži po Bohu, presne ako muž túži po žene. Lenže Boha si nevyberáme, ale ho prijímame. A ak chce človek k nemu dôjsť, musí sa začať meniť, vzdávať sa vecí, ktoré ho od neho oddeľujú. To prináša krásne chvíle, ale aj krízy, keď v nás musí zomrieť starý človek. Vtedy nastáva vnútorné obrátenie. Cesta obrátenia srdca človeka však môže byť zdĺhavá a keďže nemáme čas, alebo trpezlivosť čakať, chceme použiť skratku. Môže ňou byť napr. manželstvo zo záujmu, keď rodine vyberie ženícha(nevestu) a manželia potom musia žiť tak, „ako sa žiť má“, bez ohľadu na ich osobný vzájomný vzťah. Podobné pokušenia skratky hrozia aj v živote viery. Dieťa je pokrstené, ide na prvé sväté prijímanie, birmovku, musí sa sobášiť v kostole. No ale to nie preto, lebo má osobný vzťah s Bohom a slobodne naň odpovedá, ale iba preto, lebo „tak sa to má.“ Väčšina ľudí, ktorí žiadajú v našich farnostiach o sviatosti, potom ani len netuší, že s Bohom je možný osobný vzťah. Ale aj naše prežívanie viery môže byť viac o zachovávaní pravidiel než o počúvaní Boha a umení dať sa ním viesť. Čo teda konkrétne znamená pastoračné obrátenie farského spoločenstva? To, že farnosť sa má stať miestom, kde prebieha zoznamovanie a postupné zjednocovanie sa človeka s Bohom. Počas „známosti“ človeka sprevádza farské spoločenstvo, ktoré mu pomáha zakúsiť osobné stretnutie s Bohom. O Božej dobrote, kráse a veľkosti sa tak dozvedáme cez OSOBNÚ skúsenosť PRIJATIA, POVZBUDENIA a ODPUSTENIA. Ovocím takéhoto sprevádzania je potom túžba zmeniť svoj vlastný život. Takto má byť človek vo farnosti sprevádzaný od narodenia pre svet až po narodenie pre nebo. A takto má aj on sprevádzať druhých po ceste, ktorú už sám prešiel. Sme teda pozvaní učiť sa tomuto spôsobu myslenia a konania. *o. Jozef Vadkerti, farár BA-P. Biskupice*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * Zmena počtu na sv. omšiach: Od stredy 12. januára sa podľa nariadenia vlády môžeme zúčastňovať na sv. omšiach vo väčšom počte. V Kokošovciach a Dulovej Vsi je to 100 ľudí, v ostatných kostoloch 50% kapacity sediacich veriacich. Všetci sú v režime OP. Zmena je v tom, že už sa nemusíte zapisovať na zoznamy. Vždy je potrebné mať pri sebe doklad o očkovaní, resp. prekonaní ochodenia za posledných 180 dní. Do tejto kategórie OP spadajú aj tí, ktorí z lekárskeho hľadiska nemôžu byť očkovaní. Mali by mať tiež pri sebe doklad od svojho všeobecného lekára. Rovnako platí, že aj deti do 12 rokov môžu spokojne prísť ! ! !
* Birmovanci: Stretnutie birmovancov bude v piatok 28.1. hneď po sv. omšiach v Kokošovciach a Dulovej Vsi. Birmovanci z Kokošoviec, ktorí neprišli posledný piatok si môžu stretnutie nahradiť vo štvrtok 27.1. večer hneď po sv. omši. Prosím príďte všetci a doneste si zošit a pero.
* Adorácia: V Kokošovciach v utorok a štvrtok od 17 hod., v Dulovej Vsi v piatok od 17.15 hod. na Zlatej Bani v stredu od 17.30 hod. Pozývame klaniať sa . . .
* Rómovia: Katechéza pred 1. sv. prijímaním bude v stredu 26.1. od 16. h v Žehni
* ZBIERKA na podporu UPS a ACM: Dnešnú nedeľu 23.1.je v našej farnosti zbierka na podporu Arcidiecézneho centra mladých a Univerzitných pastoračných centier v našej arcidiecéze. Za Váš milodar vyslovujeme *Pán Boh zaplať*
* Zapisovanie intencií: Intencie na mesiace január - marec 2022 môžete nahlásiť v Kokošovciach v pondelok a utorok hneď po sv. omši, v Dulovej Vsi v piatok po sv. omši, na Zlatej Bani v stredu 10 minút hneď po sv. omši. Predovšetkým už iba za živých.
* Staré liturgické knihy: Spolok sv. Vojtecha ponúka zber starých misálov a liturgických kníh, ktoré sa nepoužívajú. Prosíme kostolníkov resp. kurátorov aby tak najneskôr do piatka 28.1. urobili a tieto knihy v SSV odovzdali na odbornú skartáciu, resp. recykláciu! Vďaka
* Postup pri nahlásení pohrebu: Pre zjednotenie postupu v rámci celej našej farnosti prosíme o dodržanie nasledujúceho usmernenia: Pohreb je v prvom rade povinná rodina nebohého vybaviť s príslušnou pohrebnou službou, ktorú si vyberie. Oni určujú deň aj čas. Potom je možné kontaktovať kostolníka (-čku) a prosiť o vyzváňanie. Až následne kontaktujte p. farára a dohodnite veci osobne s ním na fare. Vždy je potrebné predložiť List o prehliadke mŕtveho. Pohrebná sv. omša je milosť nie povinnosť ! Rodina potom osloví pani kantorku príslušného kostola, resp. ak tá nemôže tak inú z farnosti, resp. mimo našej farnosti. Súbežne s tým je potrebné zabezpečiť aj minimálne dvoch miništrantov daného kostola, resp. keby nemohli tak iných. Ď A K U J E M E !

*Pokojný nový rok Vám prajú a žehnajú Vás +++ kaplán Štefan a farár Ľubik*BOHOSLUŽBY Farnosti KOKOŠOVCE3.TÝŽDEŇ CEZ ROK(24.1.2022 – 30.1.2022)

|  |  |  |  |  |  |
| --- | --- | --- | --- | --- | --- |
| 24.1. | PO | *Sv. Františka Saleského, biskupa a učiteľa Cirkvi, Spomienka* | KOKOŠOVCE | 8.00 | Uzdravenie Katarína |
| Dulova Ves | 18.00 | ZBP Juliana, Mária, Pavol, Anna *č.134* |
| 25.1. | UT | *Obrátenie sv. Pavla, apoštola, Sviatok* | KOKOŠOVCE | 18.00 | ZBP Agnesa s rodinou *č.93* |
| Lesíček | 16.30 | *Sv. liturgia* |
| 26.1. | STR | *Sv. Timoteja a Títa, biskupov, Spomienka* | Zlatá Baňa | 18.00 | + Mária + Ján + Margita + Stanislav a ost r. Imrichovej *č.34* |
| Žehňa | 18.00 | +Anton +Helena +Juraj a ost. r. Čonkovej a Hudákovej *č.81* |
| 27.1 | ŠT | *Štvrtok* *3. týždňa cez rok* | Dulova Ves | 18.00 | + rod. Frištikovej + rod. Uhrinovej *č.82* |
| KOKOŠOVCE | 18.00 | + rod. Pustej + rod. Suchovičovej *č.165* |
| 28.1. | PIA | *Sv. Tomáša Akvinského, kňaza a učiteľa Cirkvi, Spomienka* | KOKOŠOVCE*Birmovanci 18.30* | 18.00 | +r. Markušovej + r.Gáborovej+r. Strakovej *č.91* |
| Dulova Ves*Birmovanci 18.40* | 18.00 | + Anna + Jozef a ost. rod. Komárovej *č.119* |
| 29.1. | SO | *S nedeľnou platnosťou* | KOKOŠOVCE | 18.00 | Poďakovanie za 90.Anna *č.194* |
| Dulova Ves | 18.00 | ZBP rod. Minarčíkova a rod. Hatokova *č.94* |
| 30.1. | NE | *4. nedeľa v období* *cez rok* | Dulova Ves | 8.30 | Poďakovanie za 18 r. Šimon a ZBP celej rodiny *č. 48* |
| KOKOŠOVCE | 7.30 | Vlastný úmysel |
| 10.30 | Uzdravenie zo závislosti a posilnenie vo viere |
| Zlatá Baňa | 9.00  | ZBP a poďakovanie za 70 r. Marta *č.35* |
| Žehňa | 10.00 | Uzdravenie Pavla Kazimíra *č.118* |
| Lesíček | 11.00 | *Sv. liturgia* |

*„Naozaj vlastníme iba to, čoho sa dokážeme vzdať. Inak to už vlastní nás. A príliš veľa vlastníctva vie byť človeku poriadne na príťaž.“**o. Martin Kramara**S o m j e d i n á č i k . . .*A je to diagnóza. Hovorím ako lekárka, ktorá uprostred koronakrízy chodí domov iba prespávať. A chvalabohu, takmer všetci moji covid pozitívni pacienti prespávajú vo svojich domovoch tiež. Nemyslím na manželstvá, kde nemôžu mať ďalšie deti. Možno to niekomu nevadí, ale ja nie som rada sama. Veď i Otec povedal , že nie je dobré, aby bol niekto sám. Človek je tvor, ktorý má celoživotné poslanie – nebyť sám. I do neba sa ide s celou dedinou, vraví sa. Každý svätý ťahá za sebou svojich blízkych. Nikto nie je sám ani pustovník. Tí odchádzajú od ľudí, aby sa im stali ešte bližšími. Často sa ich skalné príbytky stali miestom stretávania sa pútnikov. Mám štyri deti, moja devíza. Moje hviezdy, ktoré vychádzajú na nebi, keď ako Abrahám hľadím hore a verím, že aj môjho potomstva, mojej rodiny bude ako tých hviezd. Že okolo nášho stola budú generácie. Džavot vnúčat, pravnúčat, manželia a manželky mojich detí. Jedináčik sa musí stať Abrahámom, kmeňom, z ktorého rodina vyrastá. Mať viac detí, to nie je iba nejaká demografická požiadavka. Je to zákon vpísaný do našich sŕdc, lebo nie je dobré byť človeku samému. Blízkych ľudí si môžeme aj adoptovať, i to chce Otec, ktorý nás má všetkých rád – a tak sme vlastne jedna rodina. Len to často nevieme. Ale povedzte, je niečo krajšie, ako keď počujete deti na prahu dospievania, ktoré si intenzívne budujú hranice svojho ja, ako sa spolu – nazvime to – „hrajú?“ Smejú sa, rozprávajú si, čo zažili. Aké sú prajné, myslia na seba pri narodeninách a Vianociach. Ako vnímajú, že niekto z nich potrebuje pomoc a trávia s ním čas, modlia sa za neho. A pritom už tak potrebujú vyletieť z hniezda, ale stále sa doň vracajú, stále ostáva rodina ich útočiskom, ktoré nachádzajú medzi sebou ako súrodenci i v nás rodičoch. Jedináčik toto nemá. Preto mám rada náš stôl v kuchyni – je veľký, väčší ako teraz potrebujeme, lebo ešte čaká na tie ďalšie hviezdy, ktoré som ako Abrahám videla na nebi. Čaká, kým sa zaplní – potom ho môžeme ešte zväčšiť. Želám nám v tomto roku plný stôl. Ľudí, ktorí sú nám blízki. A predstavujem si ho ako peknú hostinu, kde sa moji potomkovia, až pokiaľ nám Pán Boh dovolí v živote ísť, rozprávajú, smejú, hovoria si príhody. To je plnosť, to je budúcnosť. A čím väčší je stôl, tým je pri ňom viac miesta aj pre tých ostatných, v ktorých črtách uzrieme naše. Lebo keď máme jedného Otca, sme potom jedna rodina. Tak nejako to bude isto v nebi, tak nejako to môže byť už aj tu na zemi. *MUDr.* *Zuzana Mojzešová, všeobecná lekárka**„Nebanalizuj lásku – veď to nie je i ba emócia a cit.**Never v špeciálne efekty – každý človek je výnimočný.**A čo je v láske najdôležitejšie? Milovať druhého takého, aký je.“**pp. František* |